ΚΟΙΝΗ ΘΕΣΗ (ΕΚ) αριθ. 34/98 που καθορίστηκε από το Συμβούλιο στις 30 Απριλίου 1998 για την έκδοση της οδηγίας 98/. . ./ΕΚ του Ευρωπαϊκού Κοινοβουλίου και του Συμβουλίου, της . . ., για τα εκχυλίσματα καφέ και τα εκχυλίσματα κιχωρίου (98/C 204/03)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία που προβλέπεται στο άρθρο 189 Β της συνθήκης (3),

Εκτιμώντας:

ότι, σύμφωνα με τα συμπεράσματα του Ευρωπαϊκού Συμβουλίου του Εδιμβούργου της 11ης και 12ης Δεκεμβρίου 1992, τα οποία επιβεβαιώθηκαν από τα συμπεράσματα του Ευρωπαϊκού Συμβουλίου των Βρυξελλών της 10ης και 11ης Δεκεμβρίου 1993, ορισμένες κάθετες οδηγίες στον τομέα των τροφίμων θα πρέπει να απλουστευθούν ώστε να λαμβάνονται υπόψη μόνον οι βασικές απαιτήσεις τις οποίες πρέπει να πληρούν τα καλυπτόμενα από τις εν λόγω οδηγίες προϊόντα για να μπορούν να κυκλοφορούν ελεύθερα στην εσωτερική αγορά 7

ότι η θέσπιση της οδηγίας 77/436/ΕΟΚ του Συμβουλίου, της 27ης Ιουνίου 1977, περί προσεγγίσεως των νομοθεσιών των κρατών μελών σχετικά με τα εκχυλίσματα καφέ και τα εκχυλίσματα κιχωρίου (4) δικαιολογήθηκε από το γεγονός ότι οι διαφορές μεταξύ των εθνικών νομοθεσιών που αφορούσαν τα εκχυλίσματα καφέ και τα εκχυλίσματα κιχωρίου ήταν δυνατόν να δημιουργήσουν συνθήκες αθέμιτου ανταγωνισμού ικανές να παραπλανήσουν τους καταναλωτές, και είχαν, ως εκ τούτου, άμεση επίπτωση στην εγκαθίδρυση και λειτουργία της κοινής αγοράς 7

ότι η εν λόγω οδηγία επέβλεπε, συνεπώς, στον ορισμό των εκχυλισμάτων καφέ και κιχωρίου, στον προσδιορισμό των ουσιών που μπορούν να προστεθούν κατά την παρασκευή τους και στον καθορισμό κοινών κανόνων για τη συσκευασία και την επισήμανσή τους, καθώς και των όρων υπό τους οποίους μπορούν να χρησιμοποιούνται ειδικές ονομασίες για ορισμένα από τα προϊόντα αυτά, ώστε να εξασφαλιστεί η ελεύθερη κυκλοφορία τους στο εσωτερικό της Κοινότητας 7

ότι η οδηγία 77/436/ΕΟΚ πρέπει να προσαρμοσθεί στη γενική κοινοτική νομοθεσία περί τροφίμων, και ιδίως σε εκείνη που αφορά την επισήμανση και τις μεθόδους ανάλυσης 7

ότι οι γενικοί κανόνες επισήμανσης των τροφίμων που καθιερώθηκαν από την οδηγία 79/112/ΕΟΚ του Συμβουλίου, της 18ης Δεκεμβρίου 1978, περί προσεγγίσεως των νομοθεσιών των κρατών μελών, σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή, καθώς επίσης και τη διαφήμισή τους (5), πρέπει να εφαρμοσθούν με την επιφύλαξη ορισμένων προϋποθέσεων 7

ότι, κατ' εφαρμογή της αρχής της αναλογικότητας, η παρούσα οδηγία δεν υπερβαίνει τα αναγκαία όρια για την επίτευξη των στόχων, σύμφωνα με το τρίτο εδάφιο του άρθρου 3 Β της συνθήκης 7

ότι στις μελλοντικές προσαρμογές της οδηγίας στις γενικές κοινοτικές διατάξεις περί τροφίμων η Επιτροπή θα επικουρείται από την μόνιμη επιτροπή τροφίμων, που συνεστήθη με την απόφαση 69/414/ΕΟΚ (6) 7

ότι, προς αποφυγή νέων εμποδίων στην ελεύθερη κυκλοφορία, τα κράτη μέλη δεν πρέπει να θεσπίζουν για τα προκείμενα προΐντα εθνικές διατάξεις που δεν προβλέπονται από την παρούσα οδηγία,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η παρούσα οδηγία εφαρμόζεται στα εκχυλίσματα καφέ και στα εκχυλίσματα κιχωρίου όπως ορίζονται στο παράρτημα.

Η παρούσα οδηγία δεν εφαρμόζεται στον «cafι torrefacto soluble».

Άρθρο 2

Η οδηγία 79/112/ΕΟΚ εφαρμόζεται στα προϊόντα που ορίζονται στο παράρτημα, με τις ακόλουθες προϋποθέσεις:

α) οι ονομασίες που προβλέπονται στο παράρτημα προορίζονται αποκλειστικά για τα προϊόντα που περιλαμβάνονται σ' αυτό και πρέπει να χρησιμοποιούνται στο εμπόριο για την περιγραφή τους. Οι ονομασίες αυτές συμπληρώνονται, αν χρειασθεί, με έναν από τους ακόλουθους όρους:

- «πολτός» ή «πάστα» ή «σε μορφή πολτού» ή «σε μορφή πάστας» ή

- «υγρό» ή «σε υγρή μορφή».

Εντούτοις, οι ονομασίες μπορούν να συμπληρωθούν με τον προσδιορισμό «συμπυκνωμένο»:

- στην περίπτωση του προϊόντος που ορίζεται στο σημείο 1 στοιχείο γ) του παραρτήματος, υπό τον όρο ότι η κατά βάρος περιεκτικότητα σε ξηρά ύλη προερχόμενη από τον καφέ υπερβαίνει το 25 %,

- στην περίπτωση του προϊόντος που ορίζεται στο σημείο 2 στοιχείο γ) του παραρτήματος, υπό τον όρο ότι η κατά βάρος περιεκτικότητα σε ξηρά ύλη προερχόμενη από το κιχώριο υπερβαίνει το 45 %.

β) η επισήμανση πρέπει να περιλαμβάνει την ένδειξη «χωρίς καφεΐνη» για τα προϊόντα που ορίζονται στο σημείο 1 του παραρτήματος όταν η κατά βάρος περιεκτικότητα σε άνυδρη καφεΐνη δεν υπερβαίνει το 0,3 % της ξηράς ουσίας που προέρχεται από καφέ. Η ένδειξη αυτή πρέπει να αναγράφεται στο ίδιο οπτικό πεδίο με την ονομασία πωλήσεως 7

γ) για τα προϊόντα που ορίζονται στο σημείο 1 στοιχείο γ) και στο σημείο 2 στοιχείο γ) του παραρτήματος, η επισήμανση πρέπει να περιλαμβάνει τις λέξεις «με . . .» ή «διατηρημένο με . . .» ή «με προσθήκη . . .» ή «καβουρδισμένο με . . .» ακολουθούμενες από την (τις) ονομασία(-ες) του χρησιμοποιηθέντος τύπου ή τύπων σακχάρου.

Οι ενδείξεις αυτές πρέπει να αναγράφονται στο ίδιο οπτικό πεδίο με την ονομασία πωλήσεως 7

δ) η επισήμανση πρέπει να αναφέρει την ελάχιστη περιεκτικότητα σε ξηρά ύλη προερχόμενη από καφέ, για τα προϊόντα που ορίζονται στο σημείο 1 στοιχεία β) και γ) του παραρτήματος, ή την ελάχιστη περιεκτικότητα σε ξηρά ύλη προερχόμενη από κιχώριο, για τα προϊόντα που ορίζονται στο σημείο 2 στοιχεία β) και γ) του παραρτήματος. Οι περιεκτικότητες αυτές εκφράζονται σε εκατοστιαία αναλογία του βάρους του τελικού προϊόντος.

Άρθρο 3

Τα κράτη μέλη δεν θεσπίζουν, για τα προϊόντα που ορίζονται στο παράρτημα, εθνικές διατάξεις που δεν προβλέπονται από την παρούσα οδηγία.

Άρθρο 4

Η συμμόρφωση της παρούσας οδηγίας προς τις γενικές κοινοτικές διατάξεις που εφαρμόζονται στα τρόφιμα αποφασίζεται σύμφωνα με τη διαδικασία που προβλέπεται στο άρθρο 5.

Άρθρο 5

1. Η Επιτροπή επικουρείται από τη μόνιμη επιτροπή τροφίμων, εφεξής καλούμενη «επιτροπή», την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό, σε προθεσμία που μπορεί να ορίσει ο πρόεδρος, ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει τα προτεινόμενα μέτρα εφόσον είναι σύμφωνα με τη γνώμη της επιτροπής.

Όταν τα προτεινόμενα μέτρα δεν είναι σύμφωνα με τη γνώμη της Επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός τριών μηνών από την υποβολή της πρότασης, τα προτεινόμενα μέτρα θεσπίζονται από την Επιτροπή.

Άρθρο 6

Η οδηγία 77/436/ΕΟΚ καταργείται από . . . (7*).

Οι παραπομπές στην καταργηθείσα οδηγία λογίζονται ως παραπομπές στην παρούσα οδηγία.

Άρθρο 7

Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία, το αργότερο στις . . . (8*). Ενημερώνουν αμέσως την Επιτροπή σχετικά.

Οι διατάξεις αυτές εφαρμόζονται κατά τρόπον ώστε:

- να επιτρέπεται, από . . . (9*), η εμπορία των προϊόντων που ορίζονται στο παράρτημα, εφόσον αυτά ανταποκρίνονται στους ορισμούς και κανόνες που προβλέπονται από την παρούσα οδηγία,

- να απαγορεύεται, από . . . (10**), η εμπορία των προϊόντων που δεν ανταποκρίνονται στην παρούσα οδηγία. Εντούτοις, η εμπορία προϊόντων μη αντιποκρινόμενων στην παρούσα οδηγία, τα οποία αποτέλεσαν αντικείμενο επισήμανσης πριν από . . . (11**) σύμφωνα με την οδηγία 77/436/ΕΟΚ, επιτρέπεται μέχρις εξαντλήσεως των αποθεμάτων.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

2. Τα κράτη μέλη ανακοινώνουν στην Επιτροπή τις ουσιώδεις διατάξεις εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 8

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 9

Η παρούσα οδηγία απευθύνεται στα κράτη μέλη.

. . . .,

Για το Ευρωπαϊκό Κοινοβούλιο

Ο ΠρόεδροςΓια το Συμβούλιο

Ο Πρόεδρος

(1) ΕΕ C 231 της 9.8.1996, σ. 24.

(2) ΕΕ C 56 της 24.2.1997 σ. 20.

(3) Γνώμη του Ευρωπαϊκού Κοινοβουλίου της 23ης Οκτωβρίου 1997 (ΕΕ C 339 της 10.11.1997, σ. 129), κοινή θέση του Συμβουλίου της 30ής Απριλίου 1998 και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ L 172 της 12.7.1977, σ. 20 7 οδηγία όπως τροποποιήθηκε τελευταία από την πράξη προσχώρησης του 1985.

(5) ΕΕ L 33 της 8.2.1979, σ. 1 7 οδηγία όπως τροποποιήθηκε τελευταία από την οδηγία 97/4/ΕΚ του Ευρωπαϊκού Κοινοβουλίου και του Συμβουλίου (ΕΕ L 43 της 14.2.1997, σ. 21).

(6) ΕΕ L 291 της 19.11.1969, σ. 9.

(7*) Δεκαοκτώ μήνες μετά την έναρξη ισχύος της παρούσας οδηγίας.

(8**) Τριάντα μήνες μετά την έναρξη ισχύος της παρούσας οδηγίας.

ΠΑΡΑΡΤΗΜΑ

ΟΝΟΜΑΣΙΕΣ, ΟΡΙΣΜΟΙ ΚΑΙ ΧΑΡΑΚΤΗΡΙΣΤΙΚΑ ΤΩΝ ΠΡΟΪΟΝΤΩΝ

1. «Εκχύλισμα καφέ», «διαλυτό εκχύλισμα καφέ», «διαλυτός καφές» ή «στιγμιαίος καφές»

Το συμπυκνωμένο προϊόν που λαμβάνεται από την εκχύλιση πεφρυγμένων (καβουρδισμένων) κόκκων καφέ, με τη χρήση μόνο νερού ως μέσου εκχυλίσεως και αποκλειομένης κάθε μεθόδου υδρολύσεως με προσθήκη οξέος ή βάσεως. Πέραν των τεχνολογικώς αναπόφευκτων αδιάλυτων ουσιών και των αδιάλυτων ελαίων που προέρχονται από τον καφέ, το εκχύλισμα καφέ πρέπει να περιέχει μόνο τα διαλυτά και αρωματικά συστατικά του καφέ.

Η κατά βάρος περιεκτικότητα σε ξηρά ύλη προερχόμενη από καφέ πρέπει να είναι:

α) τουλάχιστον 95 %, στην περίπτωση του εκχυλίσματος καφέ 7

β) από 70 έως 85 %, στην περίπτωση του εκχυλίσματος καφέ σε πολτό 7

γ) από 15 έως 55 %, στην περίπτωση του υγρού εκχυλίσματος καφέ.

Το στερεό εκχύλισμα καφέ και το εκχύλισμα καφέ σε πολτό δεν πρέπει να περιέχουν άλλα στοιχεία πέραν εκείνων που προέρχονται από την εκχύλιση του καφέ. Το υγρό εκχύλισμα καφέ μπορεί να περιέχει βρώσιμα σάκχαρα, πεφρυγμένα ή μη, σε αναλογία που δεν υπερβαίνει το 12 % κατά βάρος.

2. «Εκχύλισμα κιχωρίου», «διαλυτό κιχώριο» ή «στιγμιαίο κιχώριο»

Το συμπυκνωμένο προϊόν που λαμβάνεται από την εκχύλιση πεφρυγμένου (καβουρδισμένου) κιχωρίου, με τη χρήση μόνον νερού ως μέσου εκχυλίσεως και αποκλειομένης κάθε μεθόδου υδρολύσεως με προσθήκη οξέος ή βάσεως.

Ως κιχώριο νοούνται οι ρίζες του Cichorium Intybus L., που δεν χρησιμοποιούνται για την παραγωγή κιχωρίου λευκόφυλλου, αφού καθαριστούν καταλλήλως προκειμένου να ξηρανθούν και να υποβληθούν σε φρύξη, και οι οποίες χρησιμοποιούνται συνήθως στην παρασκευή ποτών.

Η κατά βάρος περιεκτικότητα σε ξηρά ύλη προερχόμενη από κιχώριο είναι:

α) τουλάχιστον 95 % στην περίπτωση του εκχυλίσματος κιχωρίου 7

β) από 70 έως 85 %, στην περίπτωση του εκχυλίσματος κιχωρίου σε πολτό 7

γ) από 25 έως 55 %, στην περίπτωση του υγρού εκχυλίσματος κιχωρίου.

Στο στερεό εκχύλισμα κιχωρίου και στο εκχύλισμα κιχωρίου σε πολτό, οι ουσίες που δεν προέρχονται από κιχώριο δεν πρέπει να υπερβαίνουν το 1 % κατά βάρος.

Το υγρό εκχύλισμα κιχωρίου μπορεί να περιέχει βρώσιμα σάκχαρα, πεφρυγμένα ή μη, σε αναλογία που δεν υπερβαίνει το 35 % κατά βάρος.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 30 Μαΐου 1996, η Επιτροπή υπέβαλε στο Συμβούλιο πρόταση οδηγίας του Ευρωπαϊκού Κοινοβουλίου και του Συμβουλίου, με βάση το άρθρο 100 Α της συνθήκης ΕΚ, όσον αφορά τα εκχυλίσματα καφέ και τα εκχυλίσματα κιχωρίου (1).

2. Το Ευρωπαϊκό Κοινοβούλιο, σε πρώτη ανάγνωση, έδωσε τη γνώμη του στις 23 Οκτωβρίου 1997 (2).

Η Επιτροπή δεν αποδέχθηκε καμία από τις τροπολογίες που πρότεινε το Ευρωπαϊκό Κοινοβούλιο και, συνεπώς, δεν υπέβαλε τροποποιημένη πρόταση.

3. Η Οικονομική και Κοινωνική Επιτροπή έδωσε τη γνώμη της στις 31 Οκτωβρίου 1996 (3).

4. Το Συμβούλιο καθόρισε την κοινή του θέση σύμφωνα με το άρθρο 189 Β της συνθήκης στις 30 Απριλίου 1998.

II. ΣΤΟΧΟΣ

Η πρόταση οδηγίας, που υποβλήθηκε στο Συμβούλιο μαζί με έξι ακόμα προτάσεις οδηγιών (4), εντάσσεται στο πλαίσιο της απλούστευσης των κάθετων οδηγιών στον τομέα των τροφίμων. Το σχέδιο οδηγίας αποσκοπεί στην αντικατάσταση της οδηγίας 77/436/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τα εκχυλίσματα καφέ και τα εκχυλίσματα κιχωρίου (5).

Το σχέδιο οδηγίας περιορίζεται στις βασικές αποκτήσεις που είναι απαραίτητες για τη λειτουργία της εσωτερικής αγοράς, μνημονεύοντας τις υφιστάμενες γενικές διατάξεις που ισχύουν για όλα τα τρόφιμα.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Α. ΓΕΝΙΚΗ ΠΑΡΑΤΗΡΗΣΗ

Το Συμβούλιο, ακολουθώντας την Επιτροπή, δεν αποδέχθηκε καμία από τις τρεις τροπολογίες που πρότεινε το Ευρωπαϊκό Κοινοβούλιο.

Β. ΕΙΔΙΚΕΣ ΠΑΡΑΤΗΡΗΣΕΙΣ

1. Σχετικά με τις τροπολογίες του Ευρωπαϊκού Κοινοβουλίου

- Το Συμβούλιο δεν μπόρεσε να αποδεχθεί τις τροπολογίες αριθ. 22 και 23 όσον αφορά την καθιέρωση ορισμένων ονομαστικών βαρών για τις συσκευασίες που προβλέπονται για τα εκχυλίσματα καφέ και κιχωρίου. Πράγματι, το Συμβούλιο κρίνει ότι τέτοιες διατάξεις εμπίπτουν στην οριζόντια νομοθεσία και ότι, συνεπώς, δεν είναι σκόπιμο να περιληφθούν σε μια κάθετη οδηγία, αφού μάλιστα το παρόν σχέδιο οδηγίας εξυπηρετεί έναν γενικότερο στόχο απλούστευσης. Εξάλλου, η Επιτροπή είναι πρόθυμη να εξετάσει, σε οριζόντιο πλαίσιο, το ζήτημα του φάσματος προσυσκευασιών για τα εκχυλίσματα καφέ και κιχωρίου.

- Όσον αφορά την τροπολογία 24, το Συμβούλιο συμφώνησε με τη γνώμη της Επιτροπής, ότι δηλαδή, λόγω της ταχείας εξέλιξης των τεχνολογιών, δεν είναι σκόπιμο να περιλαμβάνονται μέθοδοι ανάλυσης στις νομοθετικές πράξεις.

Ως προς αυτό, το Συμβούλιο και η Επιτροπή έκαναν δήλωση σχετικά με το ενδεχόμενο εκσυγχρονισμού των μεθόδων ανάλυσης.

2. Αλλαγές σε σχέση με την πρόταση της Επιτροπής

α) Η κυριότερη τροποποίηση που επέφερε το Συμβούλιο αφορά την εμβέλεια των εκτελεστικών αρμοδιοτήτων που ανατίθενται στην Επιτροπή στο πλαίσιο της τεχνικής προσαρμογής και την ακολουθούμενη προς τούτο διαδικασία: το Συμβούλιο περιόρισε τις αρμοδιότητες αυτές στις προσαρμογές που απαιτούνται προκειμένου οι διατάξεις της οδηγίας να συμφωνούν με τις γενικές κοινοτικές διατάξεις για τα τρόφιμα (άρθρο 4) - εξαιρούνται ουσιαστικότερες προσαρμογές που εξακολουθούν να υπόκεινται στη διαδικασία συναπόφασης - και προέβλεψε ότι οι εν λόγω αρμοδιότητες ασκούνται με τη διαδικασία επιτροπής τύπου IIIα (άρθρο 5).

β) Οι άλλες τροποποιήσεις αφορούν πτυχές ήσσονος σημασίας, και συγκεκριμένα:

- στο άρθρο 1, αποσαφήνιση του πεδίου εφαρμογής, μέσω ρητής εξαίρεσης του «cafι torrefacto soluble»,

- όσον αφορά την επισήμανση των εν λόγω προϊόντων, στο άρθρο 2 στοιχείο α), προσθήκη μιας πρόσθετης ένδειξης που προσδιορίζει τη μορφή υπό την οποία εμφανίζεται το εκχύλισμα καφέ/κιχωρίου (π.χ. «σε μορφή πάστας», «σε υγρή μορφή»),

- στο σημείο 1 του παραρτήματος, όσον αφορά τη σύνθεση των εκχυλισμάτων καφέ, το Συμβούλιο πρότεινε να επιλεγεί η διατύπωση της ισχύουσας νομοθεσίας που περιλαμβάνει «τα αδιάλυτα έλαια που προέρχονται από τον καφέ».

ΣΗΜ: Οι αλλαγές που έγιναν το κείμενο των άρθρων 2 και 3 και στο παράρτημα αφορούν τη διατύπωση.

IV. ΣΥΜΠΕΡΑΣΜΑΤΑ

Το Συμβούλιο, το οποίο δεν αποδέχθηκε τις τροπολογίες του Ευρωπαϊκού Κοινοβουλίου για λόγους περισσότερο μεθοδολογικούς παρά ουσιαστικούς, κρίνει ότι, συνολικά, η διατύπωση που επελέγη ανταποκρίνεται στον επιδωκόμενο στόχο, δηλαδή την απλούστευση της νομοθεσίας για τα τρόφιμα.

(1) ΕΕ C 231 της 9.8.1996, σ. 24.

(2) ΕΕ C 339 της 10.11.1997, σ. 128.

(3) ΕΕ C 56 της 24.2.1997, σ. 20.

(4) Προτάσεις οδηγιών σχετικά με:

- τα προϊόντα κακάου και σοκολάτας,

- ορισμένα σάκχαρα,

- το μέλι,

- τους χυμούς φρούτων και ορισμένα παρεμφερή προϊόντα,

- τα κονσερβοποιημένα γάλατα,

- τις μαρμελάδες, τα ζελέ, τις μαρμελάδες εσπεριδοειδών και την κρέμα κάστανου.

(5) ΕΕ L 172 της 12.7.1977, σ. 20.